Зеленин, Дмитрий Константинович

Дми́трий Константи́нович Зеле́нин вордскемын 21 октябре (выль стилья 2 ноябре) 1878 аре Ватка губерниысь Сарапул утемысь Люк черкогуртын — али со Удмуртиысь Завьял ёросэ пыре); кулэмын Ленинградын 31 августэ 1954 аре) — этнограф, фольклорист, диалектолог, СССР-сь наукаосъя академилэн член-корреспондентэз (1925), Болгариысь наукаосъя академилэн академикез (1946).

1904 арын зеленин Юрьевысь университетэз быдэстӥз. 1916 арысен Харьков университетлэн ӟуч кылосъя профессорез, 1925 арысен Ленинград университетын этнографияя кафедраен кивалтӥсь. Ӟуч диалектъёсъя но калык поэзияя валтӥсь ужъёсыз 1900—1915 аръёсы печатламын. Этнографияя бадӟым ужъёсыз шунды пуксён пал славянъёслэн материальной культуразылы но осконъёссылы сӥземын. Шаертодон удысын Зеленин эскериз Ватка пала ӟучъёслэсь кызьы вуэмзэс но отӥ вӧлмемзэс, вераськемзылэсь пӧртэмлыксэ, фольклорзэс. Удмурт, пор, башкир калыкъёслэсь улон-вылонзэс эскеронэз паськытатон-муромытон сярысь но сюлмаськиз. Зеленин — Сарапулысь музеез кылдытисьёс пӧлысь огез (1909).

Пусъемын Трудового красного знамени орденэн, СССР-ысь Наукаосъя Академилэн арни медаленыз (кык пол) но премиеныз (кык пол), Ӟуч географияя обществолэн зарни медаленыз (кык пол) но азвесь медаленыз.

 Ужъёсыз но литература 
 Что такое воршуд? // Микроэтнонимы удмуртов и их отражение в топонимии. Ижевск, 1980
 Кама и Вятка: Путеводитель и этнографическое описание Прикамского края. Юрьев, 1904
 Принимали ли участие финны в образовании великорусской народности? // Сборник ЛОИКФУН. Вып.1. Л., 1929
 Васина А. И. Учёный-патриот // Слово о земляках. Ижевск, 1965; Проблемы славянской этнографии: К 100-летию со дня рождения члена-корреспондента АН СССР Д. К. Зеленина. Л., 1979.

 Валэктонъёс 

Категория:Удмуртиысь дано адямиос